CELEX: E2017J0009
Language: hr
Date: 2018-05-30 00:00:00
Title: Presuda Suda od 30. svibnja 2018. u predmetu E-9/17 – Edmund Falkenhahn AG protiv Tijelo za nadzor financijskog tržišta (Finanzmarktaufsicht) (Direktiva 2009/110/EZ – Institucije za elektronički novac – Otkup po nominalnoj vrijednosti – Sigurnosni zahtjevi)

20.9.2018   
            
            
               HR
            
            
               Službeni list Europske unije
            
            
               C 335/20
            
         
      PRESUDA SUDA
      od 30. svibnja 2018.
      u predmetu E-9/17
      Edmund Falkenhahn AG protiv Tijelo za nadzor financijskog tržišta (Finanzmarktaufsicht)
      
      
         (Direktiva 2009/110/EZ – Institucije za elektronički novac – Otkup po nominalnoj vrijednosti – Sigurnosni zahtjevi)
      
      (2018/C 335/12)
      U predmetu E-9/17, Edmund Falkenhahn AG protiv Tijelo za nadzor financijskog tržišta (Finanzmarktaufsicht) – ZAHTJEV koji je Sudu na temelju članka 34. Sporazuma između država EFTA-e o osnivanju Nadzornog tijela i Suda podnio Odbor za žalbe Tijela za nadzor financijskog tržišta u Lihtenštajnu (Beschwerdekommission der Finanzmarktaufsicht) i koji se odnosi na tumačenje Direktive 2009/110/EZ Europskog parlamenta i Vijeća od 16. rujna 2009. o osnivanju, obavljanju djelatnosti i bonitetnom nadzoru poslovanja institucija za elektronički novac te o izmjeni direktiva 2005/60/EZ i 2006/48/EZ i stavljanju izvan snage Direktive 2000/46/EZ, Sud u sastavu Páll Hreinsson, predsjednik, Per Christiansen (sudac izvjestitelj) i Martin Ospelt (ad hoc), suci, donio je presudu 30. svibnja 2018. kao u izreci:
      
                  1.
               
               
                  Nije u skladu s člankom 11. stavcima 1. i 2. Direktive 2009/110/EZ Europskog parlamenta i Vijeća od 16. rujna 2009. o osnivanju, obavljanju djelatnosti i bonitetnom nadzoru poslovanja institucija za elektronički novac te o izmjeni direktiva 2005/60/EZ i 2006/48/EZ i stavljanju izvan snage Direktive 2000/46/EZ ako je vrijednost elektroničkog novca drugačija od nominalne vrijednosti primljenih sredstava u bilo kojem trenutku, uključujući u razdoblju između izdavanja i otkupa.
               
            
                  2.
               
               
                  U članku 7. stavku 2. prvom i drugom podstavku Direktive 2009/110/EZ, u vezi s Tablicom 1. iz točke 14. Priloga I. Direktivi 2006/49/EZ Europskog parlamenta i Vijeća od 14. lipnja 2006. o adekvatnosti kapitala investicijskih društava i kreditnih institucija, iscrpno je definirano koja imovina čini sigurnu imovinu malog rizika za potrebe članka 7. stavka 1. Direktive 2009/110/EZ.